Uzbekistan Airways Express bagaj normasini 23 kg gacha oshirdi

1 fevraldan Uzbekistan Airways Express`ning “to‘liq ekonom” formatidagi barcha qatnovlarida bagaj normasi o‘zgartirildi. Bu haqda “Uzbekistan Airways” matbuot xizmati xabar berdi.
Unga ko‘ra, bagaj normasi 23 kg/158 sm gacha oshirildi. Avval 1 ta joy uchun bagaj normasi 15 kg/158 sm edi.
Endilikda aviachipta xarid qilingan sanadan qat’iy nazar yo‘lovchilar “to‘liq ekonom” formatida 23 kggacha yuk olib ketishlari mumkin bo‘ladi.
Ushbu qatnovlarda qo‘l yuki normasi o‘zgarmay qolgan — 5 kg/115 sm gacha.